fi fi fi fi fi fi fi et fi fi fi fi fi it fi fi fi fi fi et fi fi hbs_lat fi en fi fi fi fi de et fi fi fi fi fi fi fi fr fi en en en fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi hbs_lat de et en de fi fi it ms fi fi fi fi fi fi fi fi fi fi en en en en en en en en en fi en fi fi zh fi fi fi et fi zh fi fi zh fi fi zh it fi fi fi zh fi fi et fi fi zh hbs_lat fi en
Annakaisa Onatsu – Ortodoksisten nuorten liitto
”Hengenkantaja, jonka sisimmässä on Jumalan Henki, tarkkaa kaikkea, missä ikinä liikkuu; hän on pelkkää silmää ja hajuaistia. Kaikki hänen aistinsa ovat valppaina – niitä liikuttelee Jumalan Henki." - vanhus Porfyrios Kausokalivialainen
"Sinä näet, että kaikki luotu palvelee yhtäläisesti kaikkia: aurinko, kuu ja tähdet valaisevat kaikkia samalla tavalla." -Pyhä Tihon Sadonskilainen
"Rakkaudesta kiinni pitäminen on Jumalasta kiinni pitämistä." - Pyhä Nikolaos Kabasilas
Tähän lisätään tarkempia tietoja lauantain lounaspaikoista ja lounasvaihtoehdoista.
Lounaan saat lunastettua saamallasi lounaslipulla jostakin seuraavista ravintoloista:
Rax Pizzabuffet (Forum, Kauppakatu 22)
Taco Bell (Forum, Kauppakatu 22)
2 tacos Supreme meal (saatavilla gluteenittomalla maissikuorella)
Lauantaina 8.10. iltapäivällä on ohjelmassa valinnaiset kanavat. Ilmoittautumislinkki lähetetään ilmoittautuneille (matkanjohtajien kautta) 8.9.
Työpajassa kokeillaan matalalla kynnyksellä esimerkiksi jongleerausta ja akrobatiaa sekä erilaisia jännittäviä sirkusvälineitä. Kokeilupiste sopii kaikille!
ohjauksesta vastaavat Jyväskylän Parkour Akatemian ja Sirkuskoulun ammattilaisohjaajat
Itämaista tanssia yhdistettynä länsimaalaiseen Edm-musiikkiin. Vauhdikasta tanssia itämaisin askelin!  Teemme tekniikkaa ja lyhyitä sarjoja. Tarvitset mukaan joustavat vaatteet ja sukat. Taso: Alkeet.
klo 14-16 (keilailussa kaksi 55 min. settiä)
hohtokeilausta, biljardia ja erilaisia retropelejä
Hollywood Bowling, Kauppakatu 37 (kävelykadulla)
Perintönä ympäristö -perusnäyttely esittelee keskisuomalaista luontoa vanhimmasta kallioperästä aina nykyisiin 2000-luvun kohteisiin. Näyttely kertoo luonnon monimuotoisuudesta sekä lajien- ja ympäristönsuojelusta, ja se on suunniteltu ympäristökasvatusta silmällä pitäen. Vaihtuvana näyttelynä Ei mikään turha puro -luontovalokuvanäyttely.
Opastettu kierros, lisäksi myös toiminnallisia tehtäviä sekä museobingo
Vesilinnassa Harjulla, Ihantolantie 5 (samassa rakennuksessa myös kahvila ja näkötorni)
Toimistomme on suljettu 31.7. saakka. Sähköpostia tarkistetaan vain satunnaisesti. Torstaihin 23.6. klo 12 mennessä tulleet tilaukset postitetaan vielä 23.6. Sen jälkeen tulleita tilauksia postitetaan 1.8. alkaen.
13.4.2022 kirjoittaja Annakaisa Onatsu
Toimistomme on suljettu pääsiäispyhien ajan 14.-18.4., palvelemme taas tiistaina 19.4.
22.4.202231.3.2022 kirjoittaja Annakaisa Onatsu
Ohjaajaporukka vuoden 2019 leirillä.
Armenian lasten ja nuorten tuki ry:n ja ONL ry:n järjestämä talkoolaisohjaajien vaihto-ohjelma jatkuu kesällä 2022, parin vuoden koronatauon jälkeen. Kesäkuussa saamme Suomeen, Valamon kristinoppileirille, kaksi talkoolaisohjaajaa Armeniasta. Vastaavasti heinäkuussa pääsee kaksi talkoolaisohjaajaa Suomesta Armeniaan.
Kesän 2022 vaihto-ohjelman leiri järjestetään 6.-15.7. Archisissa, Koillis-Armeniassa, Tavushin maakunnassa. Kylässä on satakunta lasta ja nuorta, joille tämä reilun viikon mittainen päiväleiri tarjoaa ainutlaatuisen mahdollisuuden oppia uutta ja viettää aikaa myös pelaten ja leikkien. Ellei yhden suuren leirin järjestäminen onnistu, järjestetään samana ajankohtana lyhyemmät leirit pienemmille ryhmille.
Leirillä tulee olemaan mukana myös paikallinen pappi, isä Ararat. Todennäköisesti myös Tavushin piispa vierailee leirillä. Leirien yhteydessä yritetään aina myös parantaa jollakin tavalla kylän oloja, tällä kertaa on suunnitteilla joko liikuntahallin tai jalkapallokentän kunnostusta, tai apua reistailevaan vesihuoltoon. (Voit kurkistaa Archisin kylän tunnelmaa tältä videolta.)
Suomesta lähtevien ohjaajien vaihto-ohjaajajakso on kaavailtu ajalle 3.-19.7.2022. Tarkat päivät riippuvat lentojen hinnoista ja saatavuudesta, mutta vaihto sijoittuu mitä todennäköisimmin näiden päivien välille. Armeniaan ehtii siis tutustua pari päivää ennen ja jälkeen varsinaisen leirijakson ja tuolloin maata esittelee ja tukena toimii joku emäntä tai isäntä(perhe).
Vaihtoon haetaan kahta täysi-ikäistä ohjaajaa, joilta edellytetään:
vähintään 18 vuoden ikää
aiempaa leirinohjaajakokemusta ja valmiutta suunnitella omista osaamisalueista ja vahvuuksista lähtevää ohjelmaa kullekin leiripäivälle
hyvää englanninkielen taitoa (myös armenian ja venäjän osaamisesta on hyötyä, mutta se ei ole edellytys valinnalle)
uskallusta lähteä ohjaamaan vieraaseen kulttuuriin ja ympäristöön
voimassaolevaa passia (voimassa vähintään 6kk matkan jälkeen)
valmiutta raportoida vaihdosta kuvien ja tekstin muodossa
ortodoksisen kirkon jäsenyys katsotaan eduksi (leirillä tehdään yhteistyötä Armenian ortodoksisen kirkon kanssa)
Työkokemuksen lisäksi vaihto tarjoaa mahdollisuuden tutustua Armeniaan ja jakaa tietoa Suomesta ja suomalaisesta kulttuurista, uusia kokemuksia ja ystäviä sekä tietysti myös hauskanpitoa. Leiristä ei makseta palkkaa, mutta matkat Helsingistä Armeniaan ja täysi ylöspito Armeniassa kustannetaan. Itselle jäävät maksettaviksi vain matkakulut Suomessa, omat vakuutukset, mahdolliset rokotukset sekä tuliaiset armenialaisille isäntäperheille.
Vaihdon aikana olosuhteet voivat olla hyvin erilaiset kuin Suomessa, kannattaa varautua esimerkiksi lattiamajoitukseen ja rajoitettuun vedensaantiin. Erikoisruokavalioiden toteuttamista ei välttämättä voida taata.
Hakuaikaa on jatkettu! Lähetä hakemuksesi 1.5. mennessä onl (a) ort.fi. Kerro hakemuksessasi ainakin seuraavat asiat:
Yhteystietosi (osoite, puhelinnumero ja sähköpostiosoite)
Miksi juuri sinä olisit sopiva osallistumaan ohjaajavaihtoon?
Aiempi työ- ja leirikokemuksesi, mahdollinen opiskelualasi tai ammattisi
Harrastuksesi, kielitaitosi, mitä tietoja tai taitoja haluaisit opettaa vaihdossa?
Voit liittää mukaan myös CV:si
Kirjallisen hakemuksen lisäksi lähetä lyhyt englanninkielinen esittelyvideo itsestäsi WhatsApp-viestinä numeroon 0406858854 (tai sähköpostin liitetiedostona)
Lisätietoja ONL:n toimistolta joko sähköpostilla tai puhelimitse.
25.3.202223.3.2022 kirjoittaja Annakaisa Onatsu
Erityisesti silloin kun yhteistä kieltä ei ole, voivat kuvat auttaa kommunikoinnissa. Nyt saatavilla on myös ortodoksiseen elämään liittyviä kuvakortteja.
ONL on yhdessä Ortoboxin ja Ortodoksiston kanssa valikoinut viitisenkymmentä ortodoksisen kirkon piirissä keskeistä sanaa, joista on tehty suomi-ukraina sekä suomi-venäjä -teksteillä varustetut kuvakortit. Kuvitukset ovat isolta osin Kirsi Vuomajoen käsialaa, mukana on myös Jonna Suvannon ja Anni Revon piirroskuvia.
Lähipäivinä julkaistaan vielä tekemisiin liittyviä kuvakortteja.
Kortteja voi käyttää vapaasti ei-kaupallisiin tarkoituksiin. Kuvia voi ladata ja tulostaa arkeittain alla olevista tiedostoista.
Kirkollisiin toimituksiin ja juhliin liittyvää sanastoa suomi-ukrainaLataa
Kirkollisiin toimituksiin ja juhliin liittyvää sanastoa suomi-venäjäLataa
Kirkkoon liittyviä tekemisiä ym. suomi-ukraina-venäjäLataa
Idea näihin kortteihin tuli Silja Saarento-Zaprudinin kääntämistä, alunperin puolalaisten tuottamista yleissanastoon liittyvistä kuvakorteista. Täältä löydät suomi-ukraina-teksteillä varustettuja kuvakortteja esim. vaatteista, koulunkäyntiin ja terveydenhuoltoon liittyvistä, sekä muista arkisista yleisistä sanoista: https://drive.google.com/drive/folders/1Qi154Ld4MlLETByANPLsou7TCbJNMHxK?usp=sharing
Papunet-sivusto on saavutettava verkkosivusto eri keinoin kommunikoiville ja tietokonetta käyttäville ihmisille. Sen kautta tarjotaan lähi-ihmisille sekä alan ammattilaisille ja opiskelijoille tietoa ja materiaalia kommunikointiin sekä tiedotetaan puhevammaisten sekä muiden oppimisessa, ymmärtämisessä ja kommunikoinnissa tukea tarvitsevien oikeuksista ja mahdollisuuksista.
Papunetistä löytyy monenlaista materiaalia, mm. sota-aiheinen keskustelutaulu sekä ohjeistus, miten asiaa voidaan käsitellä kuvien kautta.
Kirkon järjestöt vetoavat Ukrainan sodan uhrien puolesta
28.2.2022 kirjoittaja Annakaisa Onatsu
Kirkon järjestöt pyytävät laajaa tukea sotilaallisen hyökkäyksen kohteeksi joutuneille ukrainalaisille.
Suomen ortodoksisen kirkon järjestöt tukevat yksimielisesti Ukrainan kärsivää kansaa. Venäjän hyökkäys Ukrainaan ja sotatoimet aiheuttavat siviiliväestölle kärsimyksiä ja koko maalle suuria aineellisia vahinkoja. Tahdomme auttaa ukrainalaisia näinä vaikeina aikoina.
Voit auttaa sodan uhreja Filantropian kriisiavun kautta: KRIISIAPU JA KEHITYSYHTEISTYÖ – Filantropia ry  tai lahjoittaa Filantropian katastrofitilille: FI08 5480 0520 0345 94 (viite:12289)
Järjestömme kutsuvat kaikkia tarjoamaan apua ukrainalaisille!
Olemme esittäneet myös Konstantinopolin ekumeenisen patriarkaatin hiippakuntien edustajille Yhdysvalloissa ja Kreetalla toiveen vastaavien keräysten organisoimisesta laajemman kansainvälisen tuen aikaansaamiseksi.
Ortodoksisten nuorten liitto ONL ry
Pyhien Sergein ja Hermanin veljeskunta
Ortodoksisen kirkon kansainvälinen diakonia ja lähetystyö Filantropia ry on saanut Poliisihallitukselta rahankeräysluvan (luvan numero RA/2017/1236, myönnetty 30.11.2017), joka on voimassa 1.1.2018-31.12.2022 koko Suomen alueella Ahvenanmaata lukuun ottamatta. Kerätyt varat käytetään Filantropian diakonia-, lähetys- ja kehitysyhteistyöhankkeisiin kansainvälisesti ja kotimaassa (vesi- ja ruokaturvan, terveydenhuollon, toimeentulon, kasvatuksen ja koulutuksen parantamiseen, humanitaariseen avustustyöhön ja katastrofiapuun sekä ihmisoikeuksien parantamiseksi tehtävään työhön).
24.2.20229.2.2022 kirjoittaja Annakaisa Onatsu
Haemme ohjaajia Puroniemessä 7.-10.6. järjestettävälle lasten ja varhaisnuorten leirille sekä Valamossa 12.-19.6. järjestettävälle kristinoppileirille.
Lisäksi haemme keittiöapulaista lastenleirille.
Kultakin leiripäivältä leirinohjaajat saavat palkkaa kokemuksen ja tehtävien mukaan, sekä ilmaisen majoituksen ja ruokailut. Matkakulut asuinpaikan ja leiripaikan välillä korvataan edullisimman mahdollisen kulkuneuvon mukaan. Valinnassa on eduksi, jos on suorittanut leirinohjaajien peruskurssin aiemmin tai kuluvana keväänä. Työ on kirkon kasvatustyötä, joten valittavien tulee olla ortodoksisen kirkon jäseniä.
Leireille tarvitaan monenikäisiä ohjaajia erilaisiin tehtäviin, mm. ryhmänohjaajia, eri aiheiden asiaohjaajia, yleisohjaajia, kanttoreita sekä Valamon kriparille leiriteologi.
Kaikkien ohjaajiksi valittavien tulee osallistua leirin ennakkosuunnitteluun erikseen sovittavalla tavalla (esim. Google Drivessa tai sähköpostitse). Käytännön työskentely alkaa jo leiriä edeltävänä päivänä, lasten ja varhaisnuorten leirin palkallinen suunnittelupäivä on 6.6. ja Valamon kristinoppileirin 11.6.
Aiemmin leirinohjaajien peruskurssin käyneet hakijat: Kirjalliset hakemukset on lähetettävä ONL:n toimistolle 27.3.2022 mennessä. Kanttorit ja leiriteologi voidaan kuitenkin valita heti sopivan henkilön löydyttyä.
Toukokuussa leirinohjaajien peruskurssille osallistuvat uudet ohjaajat: Kirjalliset hakemukset on lähetettävä ONL:n toimistolle 9.5.2022 mennessä.
Hakemukset lähetetään osoitteella: ONL ry, Kirkkokatu 18 A+B 17, 80100 Joensuu tai sähköpostitse liitetiedostona osoitteella onl (a) ort.fi.
Valinnoista ilmoitetaan kaikille hakeneille mahdollisimman pian hakuajan päätyttyä sähköpostitse.
Jos leiri joudutaan perumaan nopealla aikataululla koronarajoitusten vuoksi, tai jos et pysty tulemaan töihin sairastumisen tai tapaturman vuoksi, maksamme kuitenkin työsopimuksen kanssamme jo tehneille korvauksen, kristinoppileiriltä kahden päivän palkan ja lastenleirin osalta yhden päivän palkan.
Jos leiri joudutaan koronarajoitusten vuoksi siirtämään toiseen ajankohtaan, palkataan sinne ensisijaisesti aiemmin valitut ohjaajat.
ONL ei palkkaa ohjaajia muiden järjestämille leireille, mutta voit ilmoittautua ”ohjaajapankkiin”, josta välitämme tarpeen mukaan seurakunnille ja Puroniemen Ystävät ry:lle sopivien ohjaajien yhteystietoja. Ohjaajapankkiin voit ilmoittautua vaikka et hakisi ONL:n leireille töihin.
Kerro kirjallisessa hakemuksessasi ainakin seuraavat asiat:
Yhteystietosi (postiosoite, puhelinnumero ja sähköpostiosoite)
Miksi leirinohjaustyö kiinnostaa, miksi olisit hyvä leirinohjaaja?
Aiempi työ- ja leirikokemuksesi, harrastuksesi, mahdollinen kielitaito
Minkä ajan olet käytettävissä?
Mille leirille erityisesti haluaisit ohjaajaksi?
Ilmoittaudutko samalla ns. ohjaajapankkiin?
Haussa lastenleirin keittiöapulainen 6.-10.6.2022, kerro miksi juuri sinä olisit hyvä apulainen leirimuonituksen pääemännälle. Onko sinulla bonuksena muonituskokemusta tai -koulutusta? Myös esim. hygieniapassi ja ortodoksisuus katsotaan eduksi. Vapaamuotoiset hakemukset 27.3. mennessä onl (at) ort.fi
Lisätietoja: onl (a) ort.fi tai 050 4658173
Myös seurakunnat hakevat ohjaajia leireilleen, lisäämme alle linkkejä hakuilmoituksiin. Monet seurakunnat palkkaavat leireilleen pääsääntöisesti omia jäseniään, mutta aina sopivia hakijoita ei ole riittävästi, joten muidenkin ortodoksisten seurakuntien jäsenten kannattaa hakea.
Helsingin seurakunnan leirien ohjaajahaku on käynnissä 6.3. saakka. https://www.hos.fi/kesaksi-2022-toihin-seurakunnan-leireille-hakuaika-9-2-klo-7-6-3-klo-23-59/
Joensuun seurakunnan leirien ohjaajahaku on käynnissä 27.2. saakka, paitsi uusien ohjaajien osalta 27.3. saakka. https://www.joensuunortodoksit.fi/leirit/
Kaakkois-Suomen seurakunnan leirien ohjaajahaku on käynnissä 17.4. saakka. https://kaakko.ort.fi/tapahtuma/haetaan-leirinohjaajia/
Kuopion seurakunnan leirien ohjaajahaku on käynnissä 28.2. saakka. https://www.instagram.com/p/CXTG9tdDxeZ/
Pohjois-Suomen seurakunnan (Oulun) ohjaajahaku on käynnissä 31.3. saakka. https://pohjoissuomenortodoksinenseurakunta.fi/lapset-ja-nuoret-leirit
Taipaleen seurakunnan leirien ohjaajahaku on käynnissä 28.2. saakka. https://ort.fi/taipale/2022/02/07/seurakunta-etsii-nuoria-kesatoihin-4/
Tampereen seurakunnan leirien ohjaajahaku on käynnissä 4.3. saakka. https://www.facebook.com/TampereOrt/posts/5240343309351748
Turun seurakunnan leirien ohjaajahaku on käynnissä 16.3. saakka. https://www.turkuort.fi/uutiset/kesan-2022-seurakunnan-tyopaikat-haettavana/
14.1.2022 kirjoittaja Annakaisa Onatsu
Tuohustuli ilmestyy jatkossa osana Aamun Koittoa (numerosta 2/2022 lähtien), sekä verkkolehtenä.
Painetun osion laajuus tai muoto ei ole vielä varmistunut, mutta tilaa siinä on joka tapauksessa rajallisesti. Siksi kehitämme verkkosisältöjä, ja niitä tullaan myös päivittämään paljon aiempaa ahkerammin.
Nyt pääset vaikuttamaan Tuohustulen sisältöön ja muotoon!
Mitä pitäisi olla ehdottomasti mukana painetussa lehdessä? Mitä siinä taas olisi ihan turha julkaista? Oletko keksinyt jotain mahtavaa, joka toimisi Tuohustulen verkkosisältönä?
Nyt pääset kertomaan ajatuksistasi vastaamalla kyselyyn: https://tinyurl.com/tt-kysely
Samalla voit myös ilmoittaa kiinnostuksestasi osallistua lehden tekemiseen ja/tai sisällön ideointiin.
Kysely on auki helmikuun 2022 loppuun saakka.
7.9.2021 kirjoittaja Annakaisa Onatsu
ONL ry pyytää esityksiä vuoden 2021 kerhoksi ja ohjaajaksi, sekä hakemuksia hopeisen ansiomerkin saajiksi joko postitse tai sähköpostilla. Lisäksi pyydetään esityksiä palkittavista kategoriassa Digitaalisen lapsi- ja nuorisotyön kehittäjät. Esityksiä voi tehdä 27.10.2021 saakka.
Johtokunta tekee päätökset kokouksessaan mahdollisimman pian esitysajan päätyttyä ja muistamiset voidaan jakaa esimerkiksi seurakunnan Nikolaos-juhlassa tai muussa sopivassa tilaisuudessa.
Hopeista ansiomerkkiä voi anoa henkilölle, joka on tehnyt useita vuosia innokasta työtä ortodoksisten lasten ja nuorten parissa ja hyväksi.
Liiton johtokunta on kokouksessaan 4/2019 määritellyt hopeisen ansiomerkin saajien kriteerit seuraavasti:
“Hakemuksien perusteella liiton johtokunta valitsee ansioituneimmat henkilöt ansiomerkin saajiksi. Hopeinen ansiomerkki voidaan myöntää vähintään 5 vuotta jatkuneesta ansiokkaasta toiminnasta kirkon nuorisotyön parissa. Erityisiksi ansioiksi hopeisen ansiomerkin hakemisessa voidaan nähdä lisäksi omaa kotiseurakuntaa laajempi vaikuttamisalue tai laaja nuorisotyön kentän toimijuus.”
Hopeisen ansiomerkin saaja saa kunniakirjan, hopeisen merkin ja pienen muistamisen, esim. kukkia.
Vuoden ohjaajaksi voi esittää sellaista ohjaajaa, joka on kuluneena vuonna tai lähiaikoina osoittanut selkeää innostusta ja onnistumista ortodoksisen lapsi- ja nuorisotoiminnan toteuttamisessa. Vuoden ohjaaja voi olla myös suhteellisen kokematon, tärkeintä on mainio asenne, innostaminen, ahkeruus ja tunnollisuus. Vuoden ohjaaja -maininnasta henkilö saa kunniakirjan ja pienen rahallisen stipendin.
Vuoden kerhoksi voi olla ehdolla säännöllisesti kokoontuva ja toimiva, ortodoksiseen lapsi- ja nuorisotyöhön liittyvä kerho. Vuoden kerho -maininnasta kerho saa kunniakirjan ja pienen rahallisen stipendin.
Koronapandemian vuoksi lapsi- ja nuorisotyössä jouduttiin nopealla aikataululla toimimaan myös uusilla tavoilla esim. verkossa, joten tänäkin vuonna bonuspalkitsemisia voi ehdottaa kategoriassa Digitaalisen lapsi- ja nuorisotyön kehittäjät. Kategorian esitykset tehdään vapaamuotoisella hakemuksella. Sarjan parhaimmat palkitaan kunniakirjalla ja kannustusrahalla.
Vuoden ohjaaja 2021 -esitys (pdf)Lataa
Vuoden ohjaaja 2021 -esitys (doc)Lataa
Vuoden kerho 2021 -esitys (pdf)Lataa
Vuoden kerho 2021 -esitys (doc)Lataa
Sivu1 Sivu2 … Sivu6 Seuraava →
Ortodoksisten nuorten liitto ONL ry, Kirkkokatu 18A+B17, 80100 Joensuu.
onl(a)ort.fi, puh. 050 465 8173
© 2022 Ortodoksisten nuorten liitto • Built with GeneratePress
Käytämme evästeitä ja muita vastaavia tekniikoita sivuston kävijäliikenteen tilastointiin. Valitse hyväksytkö evästeet.
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Tähän luokkaan kuuluvat evästeet ja muut vastaavat tekniikat, joita käytetään sivuston kävijäliikenteen analysointiin, mainonnan kohdentamiseen tai muihin vastaaviin tarkoituksiin, jotka eivät ole sivuston toiminnalle välttämättömiä.